УТВЪРДИЛ,

ОБЛАСТЕН УПРАВИТЕЛ:    

                    ДИМИТЪР АЛЕКСАНДРОВ                                                                 
П Р А В И Л A
ЗА ОРГАНИЗАЦИЯТА И ДЕЙНОСТТА 

НА ОБЛАСТНАТА ЕПИЗООТИЧНА КОМИСИЯ

РАЗДЕЛ І
ПРЕДМЕТ
Чл. 1. Настоящите Правила уреждат организацията, функциите и дейността на Областната епизоотична комисия (Комисията) на територията на област Шумен. 

РАЗДЕЛ ІI
ОБЩИ ПОЛОЖЕНИЯ
Чл. 2. Областната епизоотична комисия е създадеа в съответствие с чл. 128, ал.1 от Закона за ветеринарномедицинската дейност, в сила от 02.05.2006 г., посл.изм. ДВ. бр.74 от 15.09.2009 г.

Чл. 3. (1) Областната епизоотична комисия е постоянно действащ орган за осъществяване на дейности по опазване на здравето на животните и хуманното отношение към тях и предпазване на хората от зоонози на територията на област Шумен.
РАЗДЕЛ ІІІ

ФУНКЦИИ НА КОМИСИЯТА
Чл. 4. Основните задачи, които изпълнява Областната епизоотична комисия са:

1.  Обсъжда и анализира информация, свързана с епизоотичната обстановка в страната и областта.

2. Приема и контролира изпълнението на решения за предотвратяване или ликвидиране на заболявания по животните до стабилизирането на обстановката, включително разпореждания на Министъра на земеделието и горите, Генералния директора на НВМС, Директора на РВМС гр. Шумен и други компетентни органи.
3. Организира изпълнението на нормативните и други документи в сферата на ветеринарномедицинската дейност.

4. Наблюдава, координира и контролира разработването и изпълнението на  общински програми за профилактика и ограничаване за заболяванията, причинявани или пренасяни от животни и за намаляване на популацията от бездомни кучета.
5. Планира  мероприятия по опазване здравето на хората от зоонози.
6. Обсъжда и дава мнения по проекти на нормативни актове и решения, разглеждащи проблеми в сферата на здравословната жизнена среда, предотвратяване възникването на заболявания по животните и недопускане заболяванията на хора от зоонози.

РАЗДЕЛ  ІV

СТРУКТУРА И СЪСТАВ НА ОБЛАСТНАТА
ЕПИЗООТИЧНА КОМИСИЯ
Чл. 5. (1) Областната епизоотична комисията се състои от постоянни членове –   представители на областна администрация, на ведомства и организации, имащи отношение по въпросите на ветеринарномедицинската дейност.

(2) Състава на Областната епизоотична комисия, председателя и секретаря  се определят със заповед на Областния управител.

Чл. 6. При необходимост в работата на Областната епизоотична комисия могат да вземат участие експерти по разглеждани в заседанието въпроси.

РАЗДЕЛ V

ОРГАНИЗИРАНЕ НА ДЕЙНОСТТА НА ОБЛАСТНАТА ЕПИЗООТИЧНА КОМИСИЯ
Чл. 7. (1) Заседанията на Областната епизоотична комисия се свикват от неговия председател, който определя дневният им ред и ги ръководи.
(2) Заседание на Областната епизоотична комисия може да се свика и с мотивирано писмено искане от постоянните членове, отправено до председателя на  Комисията.
(3) Заседанията на Областната епизоотична комисия са открити. 

Чл. 8. (1) Организирането и координирането на работата на Областната епизоотична комисия, както и административното и техническото и обслужване се осъществяват от Секретаря, служител на Областна администрация и член на Комисията.

(2) Секретарят уведомява членовете на Комисията за мястото, дата и часа за провеждане на заседанието, най-малко 3 (три) работни дни предварително, като им изпраща необходимите материали. 

Чл. 9. (1) Заседанията на Областната епизоотична комисия се провеждат и се считат за редовни, ако на тях присъстват не по-малко от половината от постоянните членове.

(2) При невъзможност за присъствие на постоянните членове, те  могат да бъдат замествани от други представители на съответните ведомства и организации. 

Чл. 10. Решенията на Областната епизоотична комисия се приемат с обикновено мнозинство от присъстващите постоянни членове, а при тяхно отсъствие – на лицата, които ги заместват.

Чл. 11. (1) За всяко заседание секретарят на Областната епизоотична комисия  изготвя протокол, в който се отразяват разглежданите въпроси, приетите решения и изразените становища.

(2) Протоколът се подписва от председателя и секретаря на Комисията. 

(3) При необходимост, копие от протокола (заедно с писмени становища, ако има такива), се предоставя на областния управител за приемане на окончателен акт по обсъжданите въпроси.   

 Чл. 12. Областната епизоотична комисия заседава не по-рядко от веднъж на тримесечие.

Чл. 13. Финансовото обезпечаване на дейността на Областната епизоотична комисия се осъществява от областна администрация.

Чл. 14. (1) Взетите решения и осъществен контрол върху изпълнението им се огласяват чрез средствата за масово осведомяване - от председателя, секретаря или друг член на Областната епизоотична комисия след всяко заседание.

(2) Всеки от участниците запазва право да информира компетентните органи и обществеността за своята позиция по своя инициатива и начин, проявявайки добронамереност, уважение и коректност към останалите членове на Комисията 

ЗАКЛЮЧИТЕЛНИ РАЗПОРЕДБИ

§ 1 Настоящите Правилa за организацията и дейността на Областната епизоотична комисия са приети на заседание, проведено на 11.11.2009 г. 
§ 2 Правилaта за организацията и дейността на Областната епизоотична комисия влизат в сила от деня на утвърждаването им от Областния управител и са валидни до приемането на нови.

